ΚΑΝΟΝΙΣΜΟΣ ( ΕΟΚ ) αριθ . 443/91 ΤΗΣ ΕΠΙΤΡΟΠΗΣ της 26ης Φεβρουαρίου 1991 σχετικά με τα πιστοποιητικά εισαγωγής και εξαγωγής που εκδίδονται για ορισμένα προϊόντα που υπάγονται στο άρθρο 259 της πράξης προσχώρησης της Ισπανίας και της Πορτογαλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο 13 παράγραφος 3,

τον κανονισμό ( ΕΟΚ ) αριθ . 805/68 της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), και ιδίως το άρθρο 15 παράγραφος 2,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ. 3577/90, και ιδίως το άρθρο 12 παράγραφος 2,

τον κανονισμό ( ΕΟΚ ) αριθ . 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς του ρυζιού ( 6 ), όπως τροποποιήθηκε τελευταία από τον κανονισμό ( ΕΟΚ ) αριθ . 1806/90 ( 7 ), και ιδίως το άρθρο 10 παράγραφος 2,

τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς ( 8 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90, και ιδίως το άρθρο 52 παράγραφος 3,

Εκτιμώντας :

ότι μέχρι το τέλος του πρώτου σταδίου της μεταβατικής περιόδου, δηλαδή μέχρι τις 31 Δεκεμβρίου 1990, όλες οι συναλλαγές των προϊόντων που αναφέρονται στο άρθρο 259 της πράξης προσχώρησης και υπάγονται στους προαναφερθέντες κανονισμούς, μεταξύ της Κοινότητας των Δέκα και της Πορτογαλίας ή μεταξύ της Ισπανίας και της Πορτογαλίας, υπόκεινται στην προσκόμιση πιστοποιητικού εισαγωγής ή εξαγωγής και ότι από την αρχή του δευτέρου σταδίου δεν απαιτούνται πλέον τα πιστοποιητικά αυτά -

ότι, σύμφωνα με τους προαναφερθέντες κανονισμούς, πρέπει να τηρούνται επί ποινή απωλείας της συσταθείσας εγγυήσεως, οι δεσμεύσεις που συνδέονται με τα πιστοποιητικά που εκδίδονται για τα προϊόντα αυτά και τα οποία ισχύουν πέραν της 31ης Δεκεμβρίου 1990 - ότι οι δεσμεύσεις αυτές έχουν καταστεί άνευ αντικειμένου και συνεπώς πρέπει να επιτραπεί η άρση τους και η αποδέσμευση των συσταθεισών εγγυήσεων -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των αρμοδίων επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Όσον αφορά τα πιστοποιητικά εισαγωγής, εξαγωγής και προκαθορισμού :

- που εκδόθηκαν για τα προϊόντα που αναφέρονται στους κανονισμούς ( ΕΟΚ ) αριθ . 804/68, ( ΕΟΚ ) αριθ . 805/68, ( ΕΟΚ ) αριθ . 2727/75, ( ΕΟΚ ) αριθ . 1418/76 και ( ΕΟΚ ) αριθ . 822/87 για τις συναλλαγές μεταξύ της Κοινότητας των Δέκα και της Πορτογαλίας αφενός και της Ισπανίας και της Πορτογαλίας αφετέρου,

- για τα οποία αποδεικνύεται ότι προορίζονται για την Πορτογαλία ή προέρχονται από την Πορτογαλία,

- των οποίων η διάρκεια ισχύος δεν έχει λήξει την 1η Ιανουαρίου 1991

και

- έχουν χρησιομοποιηθεί εν μέρει ή δεν χρησιμοποιήθηκαν καθόλου μέχρι την ημερομηνία αυτή,

αποδεσμεύονται οι συσταθείσες εγγυήσεις μετά από σχετική αίτηση των ενδιαφερομένων . Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιανουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 26 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 148 της 28 . 6 . 1968, σ . 13. ( 2 ) ΕΕ αριθ . L 362 της 27 . 12 . 1990, σ . 5 . ( 3 ) ΕΕ αριθ . L 148 της 28 . 6 . 1968, σ . 24 . ( 4 ) ΕΕ αριθ . L 353 της 17 . 12 . 1990, σ. 23 . ( 5 ) ΕΕ αριθ . L 281 της 1 . 11 . 1975, σ . 1 . ( 6 ) ΕΕ αριθ . L 166 της 25 . 6 . 1976, σ . 1 . ( 7 ) ΕΕ αριθ . L 367 της 28 . 12 . 1990, σ . 16 . ( 8 ) ΕΕ αριθ . L 84 της 27 . 3 . 1987, σ . 1 .